**Események, liturgikus programok**

**Eseménynaptár**

06.06. hétfő Karizmák ünnepe Máriaremetén

06.07. kedd 9.30 Baba-mama kör

06.13. hétfő 19.30 Fiatal házasok csoportja

06.14. kedd 9.30 Baba-mama kör

06.18. szombat Papszentelés Esztergomban

06.18. szombat Világméretű szentségimádás

06.18. szombat Koncert a templomban

06.19. vasárnap Úrnapja

**A hét ünnepei**

**Hétfő:** Szűz Mária, az egyház anyja

**Szerda**: Prágai Szent Ágnes szűz

**Csütörtök:** A mi Urunk, Jézus Krisztus, az örök Főpap

**Szombat**: Szent Barnabás apostol

**Szentmisék, liturgikus templomi események**

**Vasárnap:** 8.45 + Attila

 10.00 Rózsafüzér társulat tagjaiért

 18.30 + Mária, temetés után

**Hétfő:** 7.00 élő Barnabás

**Kedd**: 18.30 Szűz Mária szándékára

**Szerda:**  7.00 + Béla

**Csütörtök:** 18.30 + Anna

**Péntek**: 18.30 élő Péter

**Szombat:**  18.30 + István és élő családtagok

**Temetések:** 06.10. péntek: 14.00 Szent Gellért templom / Erdész Ottó

**Keresztelő:** 06.05. szombat: 11.00 Rizmajer Júlia

 06.11. szombat: 11.00 Tóth Ákos Hunor

 11.30 Madar Milon

 06.12.vasárnap: 11.00 Muráyi Vince; Czunder Martin

**Hirdetések**

Minden **csütörtökön**, a szentmise után fél órás **szentségimádást** tartunk. Ezt követően 22 óráig virrasztásra van lehetőség.

**Június 6-án**, **Pünkösdhétfőn,** megrendezésre kerül a hagyományos **Egyházmegyei Nap Máriaremetén**, a kegytemplom kertjében.

* 10 órától plébániák, különféle közösségek bemutatkozás lesz a területen elhelyezett sátrakban. Ez alatt a szabadtéri oltárnál beszélgetések, tanúságtételek hangzanak el.
* 14 órakor Erdő Péter bíboros atyával lesz egy beszélgetés.
* 15 órakor szentmise zárja a napot.

Mindenkit szeretettel hívunk!

**Július 18-án,** Úrnapja szombatján, idén is csatlakozunk a világméretű szentségimádáshoz. Templomunkban 17-18 óra között lesz lehetőség együtt imádkozni a békéért, a kongresszus kegyelmeinek megéléséért.

Jótékonysági hangversenyt tartunk templomunkban **június 18-án** 19.15 órai kezdettel. Közreműködik Lénárt Linda orgona, Igai Csanád ének.

**Június 19-én, Úrnapján**, délelőtt csak egy szentmise lesz, 9 órakor. Ezt követi az úrnapi körmenet. Az esti mise a szokott módon meg lesz tartva. (18.30)

Nyári táborainkról tájékoztatás található a honlapon:

rakosfalvaplebania.hu

Június 20-24. **Napközis tábor**

Június 27-július 1. **Mesetábor**

Augusztus 9-13. **Családos tábor**

Gondolatok a mai naphoz

 **Vegyétek a Szentlelket!**

A liturgiában ritkán, az évközi 5. hét szerdáján olvassuk a második teremtés történetet. Isten, amikor megteremti az embert, orrába leheli az élet leheletét.

A Feltámadott, amikor először jelenik meg az apostoloknak – halljuk a mai evangéliumban – rájuk lehel, és azt mondja: vegyétek a Szentlelket. Mintegy új teremtés kezdődik a feltámadással, az új élet leheletével. Egy apró mozzanat a liturgiában: a krizma szentelésekor a püspök rálehel az olajra.

Pünkösd ünnepe olyan, mint amikor a felfűtött mozdony elindul, mint amikor az autót sebességbe teszem.

A Szentlélek átjárja életünket. Kereszténységünk élet, annak minden életjelenségével együtt. Nem egy felvett ruha, nem egy magatartásforma, hanem maga az életünk.

Mai ünnepünk segít, hogy a lelkünkre rakódott por, a mindennapok gondja-baja alatt fellobbanhasson a láng, Isten szeretetének a lángja. Hogy életünk valóban élet lehessen a szó valódi értelmében.

Pünkösd ünnepe lezárás és indulás. Ahogy Urunk keresztelkedésének ünnepe lezárja a karácsonyi időszakot, és bevezet az évközi időbe, úgy a mai ünnep is lezárja a húsvét idejét, és a hétköznapokba indít el bennünket. A Lélek erejével felfedezve, hogy mire hív az Isten, járjuk életünk útját, tanúsítva továbbra is Urunk feltámadását, a megváltás jelenvalóságát!

 Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Pünkösd 2022. június 5.



Az Úrnak lelke betölti a földkerekséget. (Bölcs 1,7)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék:

*vasárnap:* 8.45; 10.00; 18.30

*hétköznap*: hétfő, szerda 7.00,

 kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

 kedd – csütörtök: 9.00-12.00

Olvasmány: ApCsel 2, 1-11 Halljuk, hogy hirdetik Isten csodás tetteit.

Szentlecke: 1Kor 12, 3b-7.12-13 Valamennyiünket ugyanaz a Lélek töltött be.

Evangélium: Jn 20, 19-23 Vegyétek a Szentlelket!